অশোক চক্রে সম্মানিত হতে চলেছেন শুভাংশু শুক্লা!

ওয়েব ডেস্ক : অশোক চক্র (Ashoka Chakra) সম্মানে সম্মানিত হতে চলেছেন গ্রুপ ক্যাপ্টেন শুভাংশু শুক্লা (Shubhanshu Shukla)-কে। মহাকাশ অভিযানে (Space expedition) অসাধারণ সাহসিকতা ও দায়িত্বশীলতার পরিচয় দেওয়ার জন্য তাঁকে এই সম্মানে সম্মনিত করা হবে বলে খবর। মহাকাশে প্রতিকূল ও কঠিন পরিস্থিতিতেও ধৈর্য ও সংযমের সঙ্গে দায়িত্ব পালন করে তিনি বিশ্বমঞ্চে ভারতের (India) নাম উজ্জ্বল করেছেন। সেই কারণে শুভাংশু শুক্লার নাম অশোক চক্রের জন্য সুপারিশ করা হয়েছিল। সুত্রের খবর, এই সম্মানে সম্মানিত হতে চলেছেন তিনি।

এ্যাক্সিয়ম-৪ (Axiom-4) মিশনের আওতায় তিন সহকর্মীর সঙ্গে মহাকাশে পাড়ি দিয়েছিলেন শুভাংশু শুক্লা (Shubhanshu Shukla)। তিনি গিয়েছিলেন আন্তর্জাতিক মহাকাশ স্টেশনে। উইং কমান্ডার রাকেশ শর্মার পর তিনিই ভারতের দ্বিতীয় মহাকাশযাত্রী হিসেবে ইতিহাস গড়েন। প্রায় ২০ দিন মহাকাশে ছিলেন তিনি। তার পর আবার ফিরে এসেছেন পৃথিবীতে। তবে এই অভিযানে তিনি ৬০টিরও বেশি বৈজ্ঞানিক পরীক্ষা সম্পন্ন করেন। এর মধ্যে জৈববিজ্ঞান, নিউরোসায়েন্স, মহাকাশ প্রযুক্তি এবং উন্নত উপাদান বিজ্ঞান সংক্রান্ত গুরুত্বপূর্ণ গবেষণা অন্তর্ভুক্ত ছিল। তাঁর এই কাজ আন্তর্জাতিক স্তরে বিশেষভাবে স্বীকৃতি পেয়েছে।

আরও খবর : এবার গোটা দেশে SIR প্রক্রিয়া! জানিয়ে দিলেন জ্ঞানেশ কুমার

তবে, মহাকাশ অভিযানের সময় শুভাংশু শুক্লাকে (Shubhanshu Shukla) একাধিক চ্যালেঞ্জের মুখোমুখি হতে হয়। মাইক্রোগ্র্যাভিটির প্রভাব, মানবদেহে অস্বাভাবিক পরিবর্তন, জটিল ও সূক্ষ্ম পরীক্ষার চাপ-সবকিছুর মধ্যেই তিনি দৃঢ়তা বজায় রাখেন। পৃথিবী থেকে বহু দূরে, সীমিত পরিকাঠামো ও ক্রমাগত চাপের মধ্যেও কোনও পরীক্ষাই তিনি থামাননি।

এই সময়ে মাথাব্যথা, পেশিতে টান, অস্বস্তি, শারীরিক সমস্যা, মানসিক চাপ ও ক্লান্তির মতো নানা সমস্যার সঙ্গে লড়াই করেও তিনি সব কাজ সম্পন্ন করেন। তাঁর এই অসামান্য সাহসিকতা ও পেশাদারিত্বের প্রশংসা বিশ্বজুড়ে হয়েছে। এই সব কৃতিত্বের স্বীকৃতিস্বরূপ ভারত সরকার গ্রুপ ক্যাপ্টেন শুভাংশু শুক্লাকে অশোক চক্রে সম্মানিত করার সিদ্ধান্ত নিয়েছে। যা দেশের মহাকাশ ইতিহাসে এক গর্বের অধ্যায় হিসেবে চিহ্নিত হয়ে থাকবে।